། །གཡས་འཛིན་གཡོན་པར་སྦྲུལ་ཞགས་འོག་མ་གཉིས། །མདའ་གཞུ་འགེང་
ཞིང་དུག་མདའ་དགྲ་ལ་འཕེན། །སྐུ་སྨད་དུག་སྦྲུལ་འཁྱིལ་ཞིང་འཇིགས་པའི་ཁ། །ལྟོ་
བར་རབ་བགྲད་སྐུ་ལ་སྤྱན་སྟོང་མཛེས། །ཧ་ཧ་ཧཱུཾ་ཧཱུཾ་ཕཊ་ཕཊ་ཕོ་ཕོ་སྒྲ། །ཞལ་ནས་
རབ་སྒྲོག་དགྲ་བོ་ཚེ་ཚེ་གསོལ། །གར་དགུའི་ཉམས་ལྡན་ཆེ་ཞིང་ཡན་ལག་
རགས། །ཉི་མ་འབུམ་གྱི་གཟི་འོད་ལས་ལྷག་སྐུར། །སྦྲུལ་གྱི་དོ་ཤལ་ཆུན་པོ་སེ་རལ་
ཁ། །མི་མགོའི་དོ་ཤལ་དར་ནག་རིན་ཆེན་རྒྱན། །(༢བ)མི་ལྤགས་གཡང་གཞི་སྟག་
ལྤགས་ཤམ་ཐབས་གསོལ། ཁམས་གསུམ་ཡོངས་སུ་ཁེངས་པར་བཞུགས་པའི་གཡས།
ཁྲག་མཚོ་རུས་ཁྲིར་རྡོ་རྗེ་སྲིན་པོ་ཡབ། །ཟླ་གམ་རཀྟར་རྡོ་རྗེ་གློག་འགྱུ་ཡུམ། །ཡབ་
ཡུམ་སྲས་གསུམ་ནུབ་དང་ཤར་ལྷོ་བྱང༌། །ལྷོ་ནུབ་ཤར་དང་ནུབ་བྱང་ལྷོ་དང་
ནི། །བྱང་ཤར་རྣམས་སུ་གདུག་ཅན་གདན་སྟེང་ན། །ལྗང་སྔོན་ཆེན་པོ་དྲང་སྲོང་
དཀར་སེར་དང་། །བདུད་པོ་རོག་ཏི་བིཎྚི་པ་ཏྲ་དང་། །བིསྟུ་རཱ་ཛ་དུ་བ་མཇུག་རིང་
དང་། །ཁྱབ་འཇུག་ཆེན་པོ་སྒྲ་གཅན་འཛིན་པ་སྟེ། །ནང་གི་གཟའ་ཆེན་རྣམས་དང་
ཕྱོགས་བཞི་ན། །སྟག་སྲིན་ཟོར་གདོང་བམ་སྲིན་དྲེད་ཀྱི་གདོང་། །ཀོང་སྲིན་གླང་
གདོང་འབྲོག་སྲིན་ཆུ་སྲིན་གདོང༌། །གདོང་མོ་བཞིར་བཅས་དེ་དག་ཕྱི་རོལ་ཏུ། །ཉི་
མ་ཟླ་བ་ལ་སོགས་གཟའ་ཆེན་བརྒྱད། །བདུད་དང་གཤིན་རྗེ་ལ་སོགས་ལྷ་སྲིན་
བརྒྱད། །ཚངས་པ་བརྒྱ་བྱིན་ལ་སོགས་ལྷ་ཆེན་བརྒྱད། །དགའ་བོ་འཇོག་པོ་ལ་སོགས་
ཀླུ་ཆེན་བརྒྱད། །སྨིན་དྲུག་ལ་སོགས་རྒྱུ་སྐར་ཉི་ཤུ་བརྒྱད། །ཕྱོགས་སྐྱོང་བཅུ་དང་
ནག་པོ་སྟོང་གི་ཚོགས། །ཤ་ཟ་འབུམ་སྡེ་མ་མོ་བྱེ་བ་དང༌། །ལྷ་དམག་བྱེ་བ་དུང་
ཕྱུར་ལ་སོགས་པ། །མདོར་ན་སྲིད་གསུམ་འབྱུང་པོའི་དམག་ཚོགས་བཅས། །ཤ་
དགའ་ཁྲག་སྲེད་དབུགས་རྔུབ་རོ་ལ་འཇིབ། །ཁྲོ་གཏུམ་ཆ་ལུགས་ཆོ་འཕྲུལ་ཅིར་
ཡང་སྟོན། །སྲིད་གསུམ་ཐལ་བར་རློག་པའི་མཐུ་སྟོབས་ཅན། །འཁོར་གྱིས་ཡོངས་
བསྐོར་གཙོ་འཁོར་ཐམས་ཅད་ཀྱི། །གནས་གསུམ་ཡི་གེ་གསུམ་གྱིས་མཚན་པར་
གྱུར། །རང་གྱི་ཐུགས་ཀ་ལས་བྱུང་འོད་འཕྲོས་པས། །གར་བཞུགས་གནས་ནས་
403

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
7ས
KN ¢C }Z
གཟའ་བདུད་རཱ་ཧུ་ལ། །འཁོར་བཅས་རྩ་བརྒྱུད་བླ་མའི་དམ་ཚིག་རྣམས། །དྲན་པ་
ཙམ་(༣ན)གྱིས་སྔགས་འཆང་བདག་ཅག་གི། །ལས་རྣམས་བསྒྲུབ་ཕྱིར་གནས་འདིར་
གཤེགས་སུ་གསོལ། །བཛྲ་ས་མ་ཡ་ཛཿ ཧྲི་ཤག་ཏུ་ར་ག་རཾ་ན་གེ་ཙིཏྟ་ཏྲཾ་མ་མ་ཡོང་
ཟ་འགྲྀ་ཧ་ཧི་ཀེ་ཤེ་ལ་ཛཿ ཛཿ ས་མ་ཡ་ཛཿཛཿ སྤྱན་འདྲེན་པ་ནི། ཧཱུཾ་ཀུན་བཟང་
སྤྲུལ་པ་ཕྱག་ན་རྡོ་རྗེ་ཡི། །ཕོ་ཉ་ཞིང་བཅུའི་དགྲ་བོ་འདུལ་བ་ལ། །འཇིག་རྟེན་འདི་
ན་འགྲན་ཟླ་མེད་པའི་སྐུ། །ཆོས་ཀྱི་དབྱིངས་ནས་སྤྱན་འདྲེན་གཤེགས་སུ་
གསོལ། །གནམ་ལྕགས་རྩེ་ནས་སྤྱན་འདྲེན྾། །དུར་ཁྲོད་གནས་ནས། །འཇིགས་
པའི་གཟའ་མཆོག༞ །མཐོང་བའི་དུག་ཅན྾། །རེག་པའི་དུག་ཅན྾། །ཁ་རླངས་
དུག་ཅན྾། །ཁྱབ་འཇུག་ཆེན་པོ྾། །སྤྲུལ་པའི་གཟའ་བརྒྱད། །སྐར་ཆེན་བོད་
ཀར྾། །དུ་བ་མཇུག་རིང་྾། །ལྗང་སྔོན་ཆེན་པོ྾། །མ་རུ་ཙེ་ཉིད×། །གདོང་མོ་
མཆེད་བཞི྾། །རྒྱུ་སྐར་ཉེར་བརྒྱད྾། །ལྷ་སྲིན་སྡེ་བརྒྱད྾། །བཀའ་ཉན་འཁོར་
ཚོགས྾། །ཨཱོ་རཱ་ཧུ་ལ་གྲྀཧྞ་ཨཱ་གཙྪ་ཡ་ཧཱུཾ་ཛཿ བཞུགས་སུ་གསོལ་བ་ནི། ཐོགས་མེད་
དྲག་རྩལ་རྫུ་འཕྲུལ་མངའ་བའི་ལྷ། །འབར་བའི་གདན་ལ་དགྱེས་པར་བཞུགས་སུ་
གསོལ། །རཱ་ཧུ་ལ་ས་མ་ཡ་ཏིཥྛ་ལྷན། །ཕྱག་འཚལ་བ་ནི། མངོན་སྤྱོད་ཕྲིན་ལས་
བསྒྲུབ་པའི་བསྟན་སྲུང་ཆེ། །དྲག་པོ་རཱ་ཧུ་ལ་ལ་ཕྱག་འཚལ་ལོ། །རཱ་ཧུ་ལ་ཨ་ཏི་པུ་
ཧོཿ པྲ་ཏཱིཙྪ་ཧོཿ སྨན་རག་གཏོར་གསུམ་ནི། གཟའ་མཆོག་རྒྱལ་པོ་སྤྲུལ་པ་ཡང་
སྤྲུལ་དང་། །འཁོར་བཅས་དམ་རྫས་བདུད་རྩི་ཨ་མྲྀ་ཏ། །དམར་ཆེན་རཀྟའི་གཏོར་
མ་འདི་བཞེས་ལ། །དབང་དང་དངོས་གྲུབ་སྩོལ་ལ་དགྲ་ཡུལ་དུ། །ཐོག་སེར་ཕོབ་
ཅིག་སྲོག་སེར་སྐྱིན་ཐང་གི། །ལས་རྣམས་མཐར་ཕྱིན་སྒྲུབ་པའི་(༣བ)ཕྲིན་ལས་
མཛོད། །རཱ་ཧུ་ལ་སརྦ་པཉྩ་ཨ་མྲྀ་ཏ་ཁཱ་ཧི། རཱ་ཧུ་ལ་མ་ཧཱ་རཀྟ་ཁཱ་ཧཱི། རཱ་ཧུ་ལ་མཧཱ་
བ་ལིཾ་ཏ་ཁཱ་ཧི། བསྐང་བ་ནི། ཧཱུཾ། ཁྱབ་འཇུག་ཆེན་པོ་འཁོར་བཅས་ཀྱི། །སྤྱན་གྱི་
དབང་པོ་ཚིམ་བྱའི་ཕྱིར། །མེ་ཏོག་སྟོང་གིས་ཐུགས་དམ་བསྐང་། །སྙན་གྱི་དབང་
པོ་ཚིམ་བྱའི་ཕྱིར། །གླུ་གར་རོལ་མོས། །ཤངས་ཀྱི་དབང་པོ྾། །གསུར་ཆེན་དུད་
404

དྲང་སྲོང་ཁྱབ་འཇུག་རཱ་ཧུ་ལའི་ལས་བྱང་དུག་མདའ་ནག་པོ། ༼༢༥༽
པས྾། །ལྗགས་ཀྱི་དབང་པོ྾། །མཾ་ས་ཤ་ཡིས༞། །ཐུགས་ཀྱི་དབང་པོ྾། རོལ་མོ་
སྒྲ་ཡིས×། །རྟག་ཏུ་མི་འབྲལ་འགྲོགས་པའི་ཕྱིར། །རྟག་གཏོར་ཆེན་པོས×། །རྒྱུན་
དུ་འཕྲིན་ལས་འཆོལ་བའི་ཕྱིར། །རྒྱུན་གཏོར་ནར་མས། །གནས་ཀྱི་དམ་རྫས་ཡིན་
པའི་ཕྱིར། །ཐོད་མཁར་འབར་བས། །བཞུགས་པའི་དམ་རྫས་ཡིན་པའི་ཕྱིར། ཉི་
ཟླ་པདྨས྾། །མཐུན་པའི་དམ་རྫས་ཡིན་པའི་ཕྱིར། །རཀྟ་དམར་གྱིས྾། །དམ་ཚིག་
གཅིག་ཏུ་བསྲེ་བའི་ཕྱིར། །བདུད་རྩི་སྨན་གྱིས×། །དམ་ཉམས་དགྲ་བོ་གསོད་པའི་
ཕྱིར། །ཙིཏྟ་སྙིང་གིས×། །དགྲ་བགེགས་ཤ་ལ་ཟ་བའི་ཕྱིར། །མཾ་ས་ཤ་ཡིས྾། །དབང་
པོ་སྣ་ལྔས྾། །གོ་རོ་ཙ་ནས྾། །ཀེང་རུས་ཚིགས་ཆེན×། །ནང་ཁྲོལ་སྣ་ལྔས྾། །ཚིལ་
ཆེན་སྣང་གསལ྾། །བྱང་སེམས་དཀར་དམར྾། །བྷ་ལིང་གཏོར་མས྾། །ཛ་གད་
ཕུད་ཀྱིས྾། །བདུད་རྩི་སྣ་ལྔས྾། །ཁྲག་སྣ་ལྔ་ཡིས྾། །ཆུ་སྣ་ལྔ་ཡིས། །འདོད་
ཡོན་གཏོར་མས×། །དེ་ལྟར་བསྐང་བ་གསོ་གསོ་ནས། །རྣམ་འབྱོར་ཉམས་ཆགས་
སྐོང་གྱུར་ཅིག །བསྟོད་པ་ནི། །ཧཱུཾ༔ ལྷུན་གྲུབ་སྐུ་གསུམ་རོལ་པའི་ངང་ཉིད་
ལས། །དགྲ་བགེགས་སྲོག་རྩ་དམར་འབྱིན་ཁྲོ་གཏུམ་ཅན། །དྲེགས་པ་ཀུན་གྱི་ནང་
ནས་རྫུ་འཕྲུལ་གྱི། །ཟླ་བྲལ་གཟའ་བདུད་རཱ་ཧུ་ལ་ལ་(༤ན)བསྟོད། །འཇིགས་རུང་
བཟོད་པར་དཀའ་བའི་དུར་ཁྲོད་ནང༌། །དམར་ནག་རྦ་ཀློང་འཁྲུག་པའི་ཁྲག་མཚོའི་
དབུས། །ལྷུན་པོ་ལྟ་བུའི་མི་སྡུག་སྲིན་པོའི་གཟུགས། །རབ་འབར་བསྐལ་པའི་མེ་
དཔུང་གྱོན་ལ་བསྟོད། །དམར་ཟླུམ་མིག་སྟོང་བལྟ་བས་ལེགས་ཉེས་འབྱེད། །ཁ་
གདངས་ཉི་མ་ཟླ་བ་ལྟོ་རུ་ཟ། །རྣོ་ངར་མཚོན་གྱིས་བརྣག་པའི་དགྲ་སྙིང་
འབིགས། །དུག་སྦྲུལ་ཞགས་པས་ལོག་འདྲེན་འཆིང་ལ་བསྟོད། །ཚ་གྲང་འཐབ་པའི་
རྐན་རྡེབ་དུག་རླངས་འཕྱོ། །གནམ་ལྕགས་མེ་ཡི་ཐོག་འབེབས་སེར་བ་གཏོང་། །དགྲ་
དཔུང་ཡུལ་བཅས་ཕྱེ་མར་འཐག་བྱེད་པའི། །སྲིད་གསུམ་རྣམ་པར་རྒྱལ་བ་ཁྱོད
བསྟོད། །ཁྱོད་ཀྱི་འཁོར་ན་ཕྱི་ནང་གསང་བ་ཡི། །གཟའ་ཆེན་བརྒྱད་དང་གདོང་མོ་
རྣམ་པ་བཞི། །ལྷ་སྲིན་སྡེ་བརྒྱད་སྲིད་གསུམ་འབྱུང་པོ་ཡི། །གྲངས་མེད་དམག་
405

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཚོགས་འཁོར་དང་བཅས་ལ་བསྟོད། །དེ་ནས་བསྐུལ་ཞིང་འཕྲིན་ལས་བཅོལ་བ་ནི།
ཧཱུཾ། ཀིཾ་ཀང་རོག་ཏི་མགོ་དགུ་བྱ་རོག་དབུ། །མགོ་བརྒྱད་གཟའ་ཆེན་བརྒྱད་དེ་གྲི་
རྒོད་དང་། །དྲང་སྲོང་ནད་དང་སེར་ཆེན་གློ་བུར་འཁྲུག །འཇིག་རྟེན་འཁྲུག་དང་
ལྷ་སྲིན་མ་ལུས་དང༌། །སྲོག་གཅོད་མུ་གེ་ནད་ཡམས་ཀིཾ་ཀང་བརྒྱད། །ལོག་འདྲེན་
དགྲ་ལ་འབེབས་པའི་དུས་ལ་བབ། །དམ་རྫས་རྒྱན་གྱི་མཆོད་པ་འདི་བཞེས་
ལ། །རྣལ་འབྱོར་བཅོལ་བའི་འཕྲིན་ལས་སྒྲུབ་པར་མཛོད། །ཧྲཱིཿ སྲིན་པོའི་གཟུགས་
ཅན་མགོ་དགུ་རོ་སྨད་སྦྲུལ། །སྣ་ཚོགས་མཚོན་འཛིན་གནམ་ལྕགས་ཐོག་ཆེན་
གྱིས། །དགྲ་བོ་མ་ལུས་གསོད་པའི་མཐུ་བོ་ཆེ། །ལྷོ་ནུབ་མཚམས་ནས་སྐུ་བཞེངས་
ཟླ་རྗེས་སྤྱོད། །ཤར་དུ་བརྒྱུ་ཞིང་བྱང་ཤར་མཚམས་ནས་ནི། །སྐུ་བཞེངས་ཉི་མའི་
རྗེས་སྤྱོད་ནུབ་ཏུ་བརྒྱུ། །ཉིན་(༤བ)མཚན་བརྒྱུ་བས་མཚམས་བཞི་ཕྱོགས་བཞི་
འཇོམས། །དུས་ཚོད་ཚེས་གྲངས་འབྱུང་བ་ལྔ་ཡི་བདག །སྡེ་བརྒྱད་བྲན་འཁོལ་
འཇིག་རྟེན་ཁམས་ཀུན་འཁྲུག །ལོ་ཉེས་འཁྲུག་པ་ཐོག་སེར་འབེབས་ཤིང་
གཏོང་། །མདུན་དུ་སུ་བྱུང་ཁྱུར་མིད་གཏོང་བྱེད་པའི། །འཇིག་རྟེན་འདི་ན་ཟླ་བྲལ་
མཐུ་རྩལ་ཅན། །སྔོན་གྱི་ཁས་བླངས་དམ་བཅའ་མ་བསྙེལ་བར། །དམ་རྫས྾། །རྣལ་
འབྱོར×། །ཧྲཱིཿ ལྗང་སྔོན་ཆེན་པོ་དྲང་སྲོང་དཀར་སེར་དང༌། །བདུད་པོ་རོག་ཏི་
བིཥྚི་པ་ཏྲ་ཆེ། །བིབྷུ་ར་ཛ་དུ་བ་མཇུག་རིང་དང༌། །ཁྱབ་འཇུག་ཆེན་པོ་སྒྲ་གཅན་
འཛིན་པ་སྟེ། །གཟའ་ཆེན་བརྒྱད་ཀྱི་ཐུགས་དམ་དུས་ལ་བབ། །སྔོན་གྱི་ཁས་
བླངས྾། །དམ་རྫས×། །རྣལ་འབྱོར྾། །ཕྱོགས་བཅུ་ནམ་མཁའ་ཡངས་པའི་དཀྱིལ་
འཁོར་ནས། །སྦས་ཤིང་གབ་པའི་གདོང་མོ་མཆེད་བཞི་ནི། །ནམ་མཁའི་དབྱིངས་
ནས་འབྲུག་གི་སྒྲ་སྒྲོག་ཅིང༌། །བར་སྣང་ཁམས་ནས་དྲག་པོའི་གློག་འཁྱུག་པ། །རི་
རབ་རྩེ་ནས་གནམ་ལྕགས་ཐོག་ཆེན་འབེབས། །སྲིང་མོ་གདོང་མོ་མཆེད་བཞིའི་དུས་
ལ་བབ། །སྔོན་གྱི་ཁས་བླངས×། །དམ་རྫས྾། །རྣལ་འབྱོར×། །འཛམ་གླིང་ཕྱོགས་
མཚམས་ནམ་མཁའི་དཀྱིལ་ཡངས་ནས། །བར་སྣང་ཁམས་ལ་དབང་སྒྱུར་གཟའ་
406

དྲང་སྲོང་ཁྱབ་འཇུག་རཱ་ཧུ་ལའི་ལས་བྱང་དུག་མདའ་ནག་པོ། ༼༢༥༽
ཆེན་བརྒྱད། །རྒྱུ་སྐར་ཉི་ཤུ་རྩ་བརྒྱད་ལ་སོགས་ཏེ། །སྤྲུལ་པ་ཡང་སྤྲུལ་འཁོར་དང་
བཅས་པ་རྣམས། །ལོག་འདྲེན་དགྲ་བགེགས་འདུལ་བའི་དུས་ལ་བབ། །ཞི་རྒྱས་
དབང་དྲག་འཕྲིན་ལས་བསྒྲུབ་པའི་ཕྱིར། །སྔོན་གྱི། །དམ་རྫས྾། །རྣལ་
འབྱོར྾། །ཆད་མཐོ་ནི། སྨན་རག་སྦྲན་ལ། ཧཱུཾ། སྔོན་ཚེ་སློབ་དཔོན་པདྨ་ཡིས། །སིནྡྷུ་
རྒྱ་མཚོའི་མཚོ་གླིང་དུ། །ནམ་མཁའི་གཟའ་རྣམས་དམ་ལ་བཏགས། །བཀའ་(༥ན)
ཡི་གཏོར་མ་འདི་ལོང་ལ། །བཅོལ་བའི་འཕྲིན་ལས་བསྒྲུབ་པར་མཛོད། །ཧཱུཾ། ཡར་
སྟོད་ཤསྦྲུ་གངས་ཀྱི་ར་བ་རུ། །རིགས་འཛིན་ཆེན་པོ་ཀུ་མཱ་རཱ་ཛ་དང༌། །རྫོགས་ཆེན་
རྣལ་འབྱོར་ཀློང་ཆེན་རབ་འབྱམས་ཀྱིས། །ཡེ་ཤེས་ཐིག་ལེའི་དཀྱིལ་འཁོར་ཞལ་ཕྱེ་
ཚེ། །མངའ་བདག་གཟའ་རྣམས་མ་ལུས་ཐམས་ཅད་ཀྱིས། །སོ་སོའི་གཟུགས་མཆོག་
དམ་པ་བསྟན་ནས་ཀྱང་། །སྒྲུབ་པ་པོ་ལ་དངོས་གྲུབ་སྟེར་བ་དང་། །བཀའ་ཡི་
གཏོར་མ་ལེན་པར་མ་ཆད་དམ། །རྣལ་འབྱོར་ཚེ་སྲོག་བསྲིང་བར་མ་ཆད་
དམ། །བཅོལ་བའི་འཕྲིན་ལས་བསྒྲུབ་པར་མ་ཆད་དམ། །སྔོན་ཚེ་ཞལ་བཞེས་དམ་
ལས་མ་འདའ་བར། །ཤ་ཁྲག་རྒྱན་གྱི་གཏོར་མ་འདི་བཞེས་ལ། །རྣལ་འབྱོར་བཅོལ་
བའི་འཕྲིན་ལས་སྒྲུབ་པར་མཛོད། །ཅེས་གཏོར་མ་སྐབས་ཐོབ་དང་སྦྱར་ཏེ་སྐྱེལ། དེ་
ནས་བྲིས་སྐུ་སོགས་ཡོད་ན་བརྟན་བཞུགས་སྨོན་ལམ་མཇུག་ཆོག་རྣམས་བྱའོ། །དེ་
ལྟར་དྲང་སྲོང་ཁྱབ་འཇུག་ནག་པོ་ཡི། །ལས་བྱང་ཆད་ལྷག་མེད་ཅིང་ཁྱེར་བདེ་
འདི། །རྒྱལ་བའི་བསྟན་པ་བསྲུང་བའི་བཙས་སུ་བཀོད། །སྐལ་མེད་ལོག་ལྟ་ཅན་ལ་
གསང་བའི་རྒྱ། །དྲང་སྲོང་ཁྱབ་འཇུག་རཱ་ཧུ་ལའི་འཕྲིན་ལས་དུག་མདའ་ནག་པོ་
ཞེས་བྱ་བ་འདི་འང་། ཕན་བདེ་ལེགས་བཤད་གླིང་པ་རྣམས་ཀྱི་རྒྱུན་འཁྱེར་དུ་བདེ་
བའི་ཆེད། ཆོས་སྐྱོང་འདི་ཉིད་ཉེ་བར་བསྙེན་ཅིང་བསྒྲུབ་པའི་རིག་སྔགས་འཆང་
བའི་བརྒྱུད་དུ་སོན་པ་ཟིལ་གནོན་དྲག་རྩལ་རྡོ་རྗེས་ཆུ་ཕོ་རྟ་ལོ་ཁྲུམས་ཀྱི་ཟླ་བའི་
དམར་ཕྱོགས་ཀྱི་གྲལ་ཚེས་ལ་ཉེ་བར་བཀོད་པའི་ཡི་གེ་པ་ནི་ངག་དབང་དགེ་ལེགས་
སོ། །སརྦ་མངྒ་ལཾ།། །།
407